Keskustelu:Aino-gaala

message: AINO -gaala on ensimmäinen ooppera-alan yritys järjestäytyä samalla tavalla kuin esimerkiksi ääniteala (Emma-gaala) ja elokuva-ala (Jussi-gaala) ovat jo järjestäytyneet. Järjestäjien (https://www.operabox.net/aino-gaala) mukaan yleisöääniä parhaasta oopperasta ja parhaasta lastenoopperasta on annettu n. 2500, joten jos luku pitää paikkansa, niin ihan mistään muutaman henkilön puuhastelusta ei ole kyse. Lisäksi muissa kategorioissa voittajan valitsee ooppera-alan kilta, johon kuuluu reilu 600 jäsentä eli merkittävä osa alan henkilöstöstä Suomessa. Tällä tapahtumalla ei buffata mitään yksittäistä tapahtumaa tai henkilöä, vaan ooppera-alaa laajemmin.
Tapahtuma on huomioitu mediassa, ja tapahtuman merkittävyyttä voidaan käytännössä arvioida vasta tapahtuman jälkeen - mittareina esim. se, kuinka esille tilaisuus nousee sekä se, mikä on tapahtuman tulevaisuus. Näitä voidaan kuitenkin tosiaan arvioida vasta myöhemmin ja tämän takia artikkeli pitäisi pitää Wikipediassa.
Medialinkkejä ennen tapahtumaa:
https://www.hs.fi/paivanlehti/08012018/art-2000005516164.html
https://www.savonsanomat.fi/kulttuuri/Johanna-Rusanen-Kartano-ehdolla-vuoden-naissolistiksi-Aino-gaalassa/1092731
http://www.ts.fi/kulttuuri/3794675/Die+Kalewainen+in+Pochjola+ehdolla+useassa+kategoriassa+oopperaalan+palkintogaalassa
-E.K.-80.220.90.127 10. tammikuuta 2018 kello 23.48 (EET)
replies: text: Ei vielä tietosanakirjaan, palataan asiaan jos vakiintuu. -Ochs (keskustelu) 11. tammikuuta 2018 kello 00.22 (EET)
Jaa-a.. tämmöstä ny periaatteessa voisi puoltaa, mutta tosiaan liian aikaista sanoa miten nuo gaalan tulokset noteerataan. Ensi viikolla olisi paremmin tietoa mutta saa nähdä siivoaako luuta sitä ennen. Tyhjä ääni toistaiseksi. --Seeggesup? 11. tammikuuta 2018 kello 03.44 (EET)
Yleensä olen vakiintuneisuuden odottamisen kannalla, mutta vaikuttaa tavallista isommalta jutulta. Ja kun tapahtuma on jo näin lähellä, niin keskustelun voisi tosiaan pistää tauolle kunnes saadaan mediareaktioita. --Ukas (keskustelu) 11. tammikuuta 2018 kello 05.52 (EET)
On merkittävän tuntuinen. Jos se ei jostain syystä saakkaan huomiota, voi poistaa sitten. Nimi on väärin kirjoitettu, joten korjaan sen jo nyt. --Teakoo (keskustelu) 11. tammikuuta 2018 kello 09.11 (EET)
Gaala pidettiin eilen, ja asiasta ovat uutisoineet ainakin Keskisuomalainen, Hesari ja Aamulehti. Minun puolestani säilytettäköön. --Vilhokki (keskustelu) 15. tammikuuta 2018 kello 16.35 (EET)
Merkittävä (kun kerran Talviklassikkokin hyväksyttiin artikkeliksi jo ensimmäistä tapahtumaa valmisteltaessa). --Lax (keskustelu) 15. tammikuuta 2018 kello 16.38 (EET)
Ääni säilyttämisen puolelle. --Seeggesup? 16. tammikuuta 2018 kello 13.14 (EET)

message: Ehdotan artikkelin nimeksi Aino-palkinto, koska palkinto on se josta myöhemmin puhutaan: Xyzåaö sai Aino-palkinnon vuonna 0000, eikä että Xyzåaö palkittiin Aino-gaalassa vuonna 0000. Gaala ei ole palkinto, eikä se ole siksi se mikä on tärkeä muuten kuin ehkä järjestävälle taholle mainosmielessä. --Teakoo (keskustelu) 11. tammikuuta 2018 kello 09.20 (EET)
replies: text: Samalla kannalla. Näitä gaaloja on tosin muitakin, ehkä joku Emma-gaalakin pitäisi nimetä Emma-palkinnoksi.--Ukas (keskustelu) 13. tammikuuta 2018 kello 04.32 (EET)
thread_title:  Artikkelin nimi